Sece
Šis raksts ir par apdzīvotu vietu. Par upi skatīt rakstu Lauce. Sece ir ciems Aizkraukles novada Seces pagastā, pagasta centrs. Ciems izvietojies Secenes upes krastā pie autoceļa P76 15 km no novada centra Aizkraukles un 105 km no Rīgas. Apdzīvotā vieta izveidojusies pie bijušajām Steinfeldes jeb Šīriņu muižas (Gut Steinfeld) un Seces mācītājmuižas (Setzen pastorat). 1650. gadā te bijis darvas ceplis. Par lielāku apdzīvoto vietu izaugusi pēckara gados kā padomju saimniecības «Sece» centrālais ciemats. Secē atrodas pagasta pārvalde, pamatskola, bērnudārzs, luterāņu baznīca.